দাবী! ভাৰতত প্ৰস্তুত হোৱা অক্সফ'ৰ্ড-এষ্ট্ৰজেনেকা কোৰোণা ভেকচিনৰ দুটা ফুল ড'জ ৯০% সফল।2-doses-of-oxford-coronavirus-vaccine-provoked-good-immune-response-data-shows- News18 assam\nHome » photogallery » nation »দাবী! ভাৰতত প্ৰস্তুত হোৱা অক্সফ'ৰ্ড-এষ্ট্ৰজেনেকা কোৰোণা ভেকচিনৰ দুটা ফুল ড'জ ৯০% সফল\nদাবী! ভাৰতত প্ৰস্তুত হোৱা অক্সফ'ৰ্ড-এষ্ট্ৰজেনেকা কোৰোণা ভেকচিনৰ দুটা ফুল ড'জ ৯০% সফল\nOxford-AstraZeneca coronavirus vaccine: দুটা ডজে ভাল ফলাফল দেখুৱাৰ তথ্য সদৰি।\n। December 18, 2020, 14:49 IST\nঅক্সফ'ৰ্ড ইউনিভাৰ্চিটি আৰু এষ্ট্ৰজেনেকা কোম্পানীৰ (Oxford-AstraZeneca coronavirus vaccine) কোৰোণা ভেকচিনৰ (কভিচিল্ড) দুটা ফুল ডজে ভাল প্ৰতিৰোধ দেখুৱাইছে। অক্সফ'ৰ্ড ইউনিভাৰ্চিটিৰ মতে ভেকচিনৰ এটা পুৰা ডজক পিছত আধা বুষ্টাৰ ডজৰ পৰিৱৰ্তে দুটা সম্পূৰ্ণ ডজে ভাল প্ৰতিৰোধ দিয়ে। এই দাবী ভেকচিনৰ অন্তৰ্ৱতীকালীন ট্ৰায়েলৰ ফলাফলৰ একেবাৰে ওলোটা। ভাৰতত এই ভেকচিনটো পুণেস্থিত চিৰাম ইনষ্টিটিউট অৱ ইণ্ডিয়াত প্ৰস্তুত হৈছে।\nআগৰ দাবী মতে ভেকচিনৰ ক্ষমতা বেছি হোৱা দেখা গৈছিল যেতিয়া এটা ফুল ডজৰ পিছত আৰু এটা ফুল ডজৰ পৰিৱৰ্তে আধা ডজ আৰু দিয়া হৈছিল। বৃহস্পতিবাৰে জাৰি কৰা ফেজ 1/2 ক্লিনিকেল ট্ৰায়েলৰ ডিটেলছত হাফ ডজ, ফুল ডজক লৈ একো কোৱা নাই। ইউনিভাৰ্চিটিৰ এক বিবৃতিত কোৱা হৈছে- 'আমি প্ৰথমে এটা ফুল আৰু এটা হাফ ডজৰ ট্ৰায়েল কৰিছিলো। অৰ্থাৎ কেণ্ডিডেটক ডেৰটা ডজ দিয়া হৈছিল। এতিয়া দুটা ডজ দিয়া হৈছিল আৰু ইয়াৰ ফলাফল অত্যন্ত ভাল।'\nপ্ৰায় এমাহ পূৰ্বে এষ্ট্ৰ'জেনেকা আৰু অক্সফ'ৰ্ডে ভেকচিনৰ মেনুফেকচাৰিং এৰৰ কথা স্বীকাৰ কৰিছিল। তেতিয়া ভেকচিনৰ তৃতীয় ফেজৰ ট্ৰায়েলৰ ফলাফল ঘোষণা কৰা হৈছিল। য'ত বেলেগে বেলেগ তথ্য সন্মুখলৈ আহিছিল। বিবৃতিত কোৱা হৈছিল, 'ভেকচিনৰ বুষ্টাৰ ডজে চিংগল ডজৰ পৰিৱৰ্তে বেছি ভাল প্ৰতিৰোধ গঢ়ে। ষ্টেণ্ডাৰ্ড ডজৰ পৰা ভাল ফলাফল পোৱা গৈছিল।'\nঅক্সফ'ৰ্ড ভেকচিনৰ অন্তৱৰ্তীকালীন ফলাফলত ডজৰ ষ্ট্ৰেংথৰ হিচাপত ভেকচিনক ৯০শতাংশ বা ৬২শতাংশ কাৰ্যকৰী আখ্যা দিয়া হৈছে। বিজ্ঞানীসকলৰ মতে, গড় হিচাপত কাৰ্যকৰীত ৭০শতাংশ আছিল কিন্তু কিচু দেৰীৰ পিছতে ডাটাক লৈ প্ৰশ্ন উত্থাপন হোৱা আৰম্ভ হৈ গ'ল। যিটো ডজৰ পেটাৰ্ণৰ পৰা ৯০শতাংশ ভেকচিন কাৰ্যকৰী প্ৰমাণিত হৈছিল তাত অংশগ্ৰহণকাৰীসকলক প্ৰথমে আধা ডজ দিয়া হৈছিল। এমাহৰ পিছত গম পোৱা গ'ল যে কোম্পানীয়ে কাকো আধা ডজ দিয়াৰ ক্ষেত্ৰত চিন্তা কৰা নাছিল।\nট্ৰায়েলৰ সময়ত ব্ৰিটিশ ৰিচাচাৰ্ছে ফুল ডজ দিয়াৰ কাৰণেই আগবাঢ়িছিল কিন্তু মিছ কেলকুলেছনৰ কাৰণে পৰিণতি এই হ'ল যে অংশগ্ৰহণকাৰীক আধা ডজহে দিয়া হ'ল। ইয়াৰ কাৰণে ৰিচাচাৰ্ছে বেলেগকৈ ডজ পেটাৰ্ণ গঢ়ে পিছত। কোম্পানীয়ে এই সন্দৰ্ভত খুলি নোকোৱাৰ কাৰণে সন্দেহৰ সৃষ্টি হৈছিল।\nবিশ্ব স্বাস্থ্য সংস্থাই (WHO) কোৰোণা ভেকচিনৰ কাৰণে ৫০শতাংশ এফিকেচিৰ স্তৰ ৰাখিছে। ইয়াত অক্সফ'ৰ্ডৰ ভেকচিনে ভাল ফলাফল দেখুৱাইছে। ভেকচিনবিধ নিজৰ চেফটি ট্ৰায়েলতো সফল আৰু কেইবাখনো দেশত ইয়াৰ এডমিনিষ্ট্ৰেশ্যনো আৰম্ভ হৈ গৈছে। অক্সফ'ৰ্ড ভেকচিনৰ জৰুৰীকালীন স্বীকৃতিৰ কাৰণে চিৰাম ইনষ্টটিউট অৱ ইণ্ডিয়াই (SII) আৱেদন কৰি ৰাখিছে। SII-এ এষ্ট্ৰজেনেকাৰ সৈতে মিলি ভেকচিনৰ ট্ৰায়েল আৰু মেনুফেকচাৰিঙৰ চুক্তি কৰিছিল। ভাৰতত এই বেজী 'কভিচিল্ড' নামেৰে উপলব্ধ হ'ব।\nঅক্সফ'ৰ্ড/এষ্ট্ৰজেনেকাই ২৩ নৱেম্বৰত জাৰি কৰা বিবৃতিত কৈছিল যে ইউ কে আৰু ব্ৰাজিলত কৰা পৰীক্ষাত ভেকচিনবিধ (AZD1222) যথেষ্ট কাৰ্যকৰী পোৱা গৈছিল। আধা ডজ দিয়াৰ পিছত ভেকচিন ৯০শতাংশলৈ ইফেক্টিভ পোৱা গৈছে। ইয়াৰ পিছত দুমাহ হোৱাৰ পিছত ফুল ডজ দিয়াৰ কাৰণে ৬২শতাংশ প্ৰভাৱ দেখা গৈছে। ইয়াৰ এমাহৰ পিছত দুটা ফুল ডজ দিয়াৰ কাৰণে ৭০শতাংশ কাৰ্যকৰীতা দেখা গৈছে।
